Document ID: 32009R1044

KOMISSION ASETUS (EY) N:o 1044/2009,
annettu 4 päivänä marraskuuta 2009,
kiintiön ulkopuolisen isoglukoosin ja sokerin viennin määrällisen rajoituksen vahvistamisesta markkinointivuoden 2009/2010 loppuun annetun asetuksen (EY) N:o 274/2009 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 61 artiklan ensimmäisen kohdan d alakohdan yhdessä sen 4 artiklan kanssa,
sekä katsoo seuraavaa:
(1)
Asetuksen (EY) N:o 1234/2007 61 artiklan ensimmäisen kohdan d alakohdan mukaisesti mainitun asetuksen 56 artiklassa tarkoitetun kiintiön ulkopuolella jonakin markkinointivuonna tuotettu sokeri voidaan viedä ainoastaan vahvistettavan määrällisen rajoituksen puitteissa.
(2)
Kiintiön ulkopuolella tapahtuvaa vientiä ja erityisesti todistusten myöntämistä tällaiselle viennille koskevat yksityiskohtaiset täytäntöönpanosäännöt säädetään neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta 30 päivänä kesäkuuta 2006 annetussa komission asetuksessa (EY) N:o 951/2006 (2). Vientimahdollisuuksia silmällä pitäen määrällinen rajoitus olisi kuitenkin vahvistettava markkinointivuotta kohti.
(3)
Komission asetuksessa (EY) N:o 274/2009 (3) vahvistetaan kiintiön ulkopuolisen sokerin viennissä sovellettavaksi määrälliseksi rajoitukseksi 650 000 tonnia markkinointivuonna 2009/2010. Markkinointivuoden 2009/2010 sokerijuurikkaan sadonkorjuun alkaessa julkaistujen viimeisimpien ennusteiden mukaan on kuitenkin varmaa, että poikkeuksellisen suotuisien sääolojen vuoksi yhteisössä tullaan tuottamaan erittäin suuri määrä kiintiön ulkopuolista sokeria. Alustavien arvioiden mukaan markkinointivuonna 2009/2010 kiintiön ulkopuolella tuotettavan sokerin määrä on noin kolme-neljä miljoonaa tonnia, mikä johtaisi vakaviin varastointiongelmiin ja siihen, että suuri määrä sokeria siirrettäisiin kiintiösokerina markkinointivuoteen 2010/2011. Sen vuoksi on tarpeen korottaa kiintiön ulkopuolisen sokerin viennissä sovellettavaa määrällistä rajoitusta 1 350 000 tonniin markkinointivuonna 2009/2010.
(4)
Sen vuoksi asetusta (EY) N:o 274/2009 olisi muutettava.
(5)
Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 274/2009 1 artiklan 1 kohta seuraavasti:
”1. Asetuksen (EY) N:o 1234/2007 61 artiklan ensimmäisen kohdan d alakohdassa tarkoitettu määrällinen rajoitus 1 päivästä lokakuuta 200930 päivään syyskuuta 2010 kestävänä markkinointivuonna 2009/2010 on 1 350 000 tonnia vietäessä CN-koodiin 1701 99 kuuluvaa kiintiön ulkopuolista valkoista sokeria ilman vientitukea.”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä marraskuuta 2009.

Labels: 3
17